text: Психично болен с нова атака в София - Bgonair
  Психично болен с нова атака в София
  Нападнал е мъж и избягал, полицията го издирва
  09.11.2016 | 22:55 Редактор: Тодор Петров
  Психично болен нападна с нож мъж в София
  Психично болният мъж, който в края на октомври намушка стар свой познат в центъра на София, с ново нападение. Инцидентът е станал на улица "Владайска" до земеделското министерство.
  От СДВР обясниха, че малко преди 09:00 е подаден сигнал на тел. 112 за нападнат и ударен мъж. Когато полицейските екипи пристигат на мястото на инцидента нападателят вече го няма. Психично болният мъж се издирва, предаде репортер на Bulgaria ON AIR.
  Пострадалият каза, че е нападнат и ударен в лицето от болния мъж, когато е излизал за работа. Предишното нападение стана преди седмици на столичната улица "Владайска". Дни след инцидента СГС реши да остави мъжа в ареста, но мярката му за неотклонение е обжалвана в Софийския апелативен съд.
  Поискана е психиатрична експертиза, в която се посочва, че мъжът страда от сериозно психично заболяване, поради което не разбира свойството и значението на деянието, както и да ръководи постъпките си.